Debaltseve në duart e forcave pro-ruse
Presidenti Poroshenko thotë se forcat ukrainase janë tërhequr ndërsa komuniteti ndërkombëtar reagoi me forcë ndaj mosrespektimit të armëpushimit
Pas disa javë luftimesh të ashpëra, separatistët pro-rusë morën sot kontrollin e qytetit lindor Debaltseve të Ukrainës lindore, ndërsa forcat e Kievit u tërhoqën. Rebelët ngritën flamurin e tyre në qendrën e tyre strategjike që lidh qytetet e tjera nën kontrollin e tyre, Luhansk dhe Donetsk. Presidenti i Ukrainës urdhëroi tërheqjen e pjesës më të madhe të forcave qeveritare janë tërhequr nga qyteti Debaltseve, pasi rebelët njoftuan se kishin marrë peng qindra forca qeveritare dhe i lanë luftëtarët e tjerë me mungesa ushqimesh dhe uji. Ai tha se 80 për qind e disa qindra trupave ukrainase ishin larguar nga qyteti, të pasuar edhe nga të tjerë. Zoti Poroshenko tha se tërheqja e trupave “ja la turpin Rusisë” për mbështetjen që u ofron sepratistëve. Forcat e Kievit, të cilat në fakt ishin të rrethuara në Debaltseve, u larguan bashkë me armët e tyre.Presidenti i Ukrainës thotë se pjesa më e madhe e forcave të tij qeveritare janë tërhequr nga qyteti lindor i Debaltseves që ka qenë nën rrethimin e kryengritësve pro-rusë dhe ku luftimet kanë vazhduar pavarësisht nga armëpushimi i shpallur të dielën. Ushtarët shkuan në qytetin e kontrolluar nga qeveria, Artemivsk, të lodhur dhe të indinjuar. Ky qytet strategjik, që është i rrethuar nga kryengritër pro-rebelë, ka qenë epiqendra e luftimeve javët e fundit. Dhuna ka vazhduar, edhe pse të dielën u nënshkrua një armëpushim, i ndërmjetësuar nga komuniteti ndërkombëtar. Sot, shefja e politikës së jashtme të Bashkimit Evropian, Federica Mogherini akuzoi kryengritësit pro-rusë se e kanë shkelur armëpushimin me veprimet e tyre. Zonja Mogherini i referohej seancës së djeshme të Këshillit të Sigurimit ku u bë thirrje për respektimin e armëpushimit dhe ku Rusia paraqiti një projekt-rezolutë që u miratua unanimisht nga 15 anëtarët, në një lëvizje që ambasadorja amerikane në OKB Samantha Power e quajti ironike. Ajo shtoi se ndërsa paraqet rezolutën, separatistët që Rusia i ka stërvitur, armatosur dhe krah të cilëve lufton, po a mbajnë të rrethuar Debeltseven me pasoja të përgjakshme. Ambasadori rus, Vitaly Churkin reagoi duke thënë se të gjitha ngjarjet e kishin fillesën tek përmbysja e ish-presidentit të Ukrainës dhe se perëndimi kishte mbështetur vendimin e Kievit për të përdorur forcë.